open-index/open-wikipedia-markdown huggingface dataset:
சைலானா சமஸ்தானம்

**சைலானா சமஸ்தானம்** (**Sailana State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் *சைலானா* நகரம் ஆகும். இது தற்கால இந்தியாவின் மத்தியப் பிரதேசம் மாநிலத்தின் மால்வா பகுதியில் உள்ள ரத்லம் மாவட்டப் பகுதிகளைக் கொண்டிருந்தது. 1881-ஆம் ஆண்டின் மக்கள் தொகை கணக்கெடுப்பின் படி, சைலானா சமஸ்தானம்  1165 சதுர கிலோ மீட்டர் பரப்பளவும், 59,723 மக்கள் தொகையும் கொண்டிருந்தது. பிரித்தானிய இந்தியாவின் மால்வா முகமையில் இருந்த இதன்  ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
இராஜபுத்திர குலத்தின் ரத்தோர் வம்சத்தின் ஜெய் சிங் என்பவர், ரத்லம் இராச்சியத்தின் சைலானாப் பகுதிகளைக் கொண்டு, 1736-ஆம் ஆண்டில் சைலானா சமஸ்தானத்தை நிறுவினார். பின்னர் மராத்தியப் பேரரசில் சிற்றரசாக இருந்த  சைலானா சமஸ்தானம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றுக் கொண்டு,  ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின்  மால்வா முகமையின் கீழ் செயல்பட்டது.
சைலானா சமஸ்தான மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். 

1947-இல் 1947 இந்திய விடுதலைக்குப் பின்னர்,  1948 சுதேச சமஸ்தானங்களின் இணைப்பு ஒப்பந்தப்படி  சைலானா சமஸ்தானம் 1948-ஆம் ஆண்டில் புதிதாக நிறுவப்பட்ட  மத்திய பாரத மாநிலத்தில் இணைக்கப்பட்டது. 1 நவம்பர் 1956 அன்று  மொழிவாரி மாநில மறுசீரமைப்புச் சட்டத்தின் படி, சைலானா சமஸ்தானப் பகுதிகள் மத்தியப் பிரதேசம் மாநிலத்தின் ரத்லம் மாவட்டத்தில் இணைக்கப்பட்டது.
## இதனையும் காண்க
* மத்திய பாரதம் -  (1948–1956)
* விந்தியப் பிரதேசம் -  (1948–1956)
* பம்பாய் மாகாணம்
* மால்வா முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்
* Royal house of Sailana

பகுப்பு:இந்தியாவின் மன்னராட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:மத்தியப் பிரதேச வரலாறு
பகுப்பு:ரத்லாம் மாவட்டம்
தெரசி தெறி குசேரா

**தெரெசி தெறி குசேரா** *(Therese *Terry* Kucera)* ஓர் அமெரிக்க வாணியலாளர் ஆவார், இவர் நாசாவின் கோடார்டு விண்வெளிப் பறப்பு மையத்தின் சுரிய இயற்பியல் ஆய்வகத்தில் பணிபுரிகிறார். இவரது ஆய்வு சூரிய வளிமண்டலம் பற்றியும் சூரியத் தழல், தழல் குழிகளிலும் கவனம் குவிக்கிறது. இவர் இப்போது நாசாவின் STEREO திட்டத்தின் அறிவியலாளராக உள்ளார்.

இவர்  பவுல்டரில் உள்ள கொலராடு பல்கலைக்கழகத்தில் சூரியத் தழல்களின் கதிர்வீச்சு உமிழ்வு குறித்து ஆய்வு செய்து முனைவர் பட்டம் பெற்றதும் 1993 இல் நாசாவில் சேர்ந்தார் . இவர் தன் தன் முதுமுனைவர் பட்ட ஆய்வாக சூரியதழல் புதிர்க்கதிர் ஆய்வைத் தொடர்ந்தார். இவர் 1995 இல் சூரிய, எல்லியக்கோள நோக்கீட்டகத்துக்கான CDS,  SUMER EUV கதிர்நிரல் கருவிகள் குழுவில் சேர்ந்தார். இவர் அமெரிக்க இணைதிட்ட அறிவியலாளராகப் பணிபுரிந்தூள்ளார்.  இவர் நாசா தலைமையகச் சூரியப் புல அறிவியலாளராகவும் உள்ளார். இவர் நாசா அறிவியல் திட்ட இயக்குநரகத்தில் கல்வியாளராகவும் மக்கள் அறிவியல் பரப்புரை மேலாளராகவும் உள்ளார்.
## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் வானியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:நாசா வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
சம்தர் சமஸ்தானம்

**சம்தர் சமஸ்தானம்** (**Samthar State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் *சம்தர்* நகரம் ஆகும். இது தற்கால இந்தியாவின் உத்தரப் பிரதேசம் மாநிலத்தின், புந்தேல்கண்ட் பிரதேசத்தில் உள்ள ஜான்சி மாவட்டப்  பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சம்தர் சமஸ்தானம் 461 சதுர கிலோ மீட்டர் பரப்பளவும், 33,472 மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
1760-ஆம் ஆண்டில் இரஞ்சித் சிங் என்பவரால் நிறுவப்பட்ட சம்தர் இராச்சியம், பின்னர் மராத்தியப் பேரரசில் சிற்றரசாக இருந்தது.  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சம்தர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் ஐக்கிய மாகாணத்தில், மத்திய இந்திய முகமையின் கீழிருந்த புந்தேல்கண்ட் முகமையில் செயல்பட்டது. சம்தர் சமஸ்தான மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். 

1947-இல் 1947 இந்திய விடுதலைக்குப் பின்னர்,  1948 சுதேச சமஸ்தானங்களின் இணைப்பு ஒப்பந்தப்படி சம்தர் சமஸ்தானம் 1950-ஆம் ஆண்டில் ஐக்கிய மாகாணத்துடன் இணைக்கப்பட்டது. 1 நவம்பர் 1956 அன்று  1956 மொழிவாரி மாநில மறுசீரமைப்புச் சட்டத்தின் படி,  சம்தர் சமஸ்தானப் பகுதிகள் உத்தரப் பிரதேசம் மாநிலத்தின் ஜான்சி மாவட்டத்தில் இணைக்கப்பட்டது.

## இதனையும் காண்க
*ஐக்கிய மாகாணம் – (1937–1950)
* ஜான்சி மாவட்டம்
* புந்தேல்கண்ட் முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
* பட்டியாலா, கிழக்கு பஞ்சாபு அரசுகளின் ஒன்றியம்
## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:ஜான்சி மாவட்டம்
பகுப்பு:புந்தேல்கண்ட்
வான்கனேர் சமஸ்தானம்

**வான்கேனர் சமஸ்தானம்** (**Wankaner State**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் *வான்கனேர்* நகரம் ஆகும். இது தற்கால குஜராத் மாநிலத்தின்  சௌராட்டிர தீபகற்பத்தில் உள்ள மோர்பி மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி,  வான்கனேர் சமஸ்தானம்   1075 சதுர கிலோ மீட்டர் பரப்பளவும், 44,259 மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
1620-ஆம் ஆண்டில் சர்தான் சிங் என்பவரால் வான்கனேர் இராச்சியம் நிறுவப்பட்டது. பின்னர் மராத்தியப் பேரரசில் சிற்றரசாக இருந்த  வான்கனேர் இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  வான்கனேர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தில் இருந்த கத்தியவார் முகமையில் கீழ் செயல்பட்டது. வான்கனேர் சமஸ்தான மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  1948 சுதேச சமஸ்தானங்களின் இணைப்பு ஒப்பந்தப்படி வான்கனேர் சமஸ்தானம் 1948-ஆம் ஆண்டில் புதிதாக நிறுவப்பட்ட சௌராஷ்டிர மாநிலத்துடன் இணைக்கப்பட்டது. 1 நவம்பர் 1956 அன்று  1956 மொழிவாரி மாநில மறுசீரமைப்புச் சட்டத்தின் படி, வான்கனேர் சமஸ்தானம்  குஜராத் மாநிலத்தின் மோர்பி மாவட்டத்தில் இணைக்கப்பட்டது.

## இதனையும் காண்க
* கத்தியவார் முகமை
* சௌராஷ்டிர மாநிலம் (15 பிப்ரவரி 1948 - 31 அக்டோபர் 1956)
* பம்பாய் மாகாணம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

பகுப்பு:மோர்பி மாவட்டம்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:குசராத் வரலாறு
சறுக்கை ஜெகநாதன்

**சறுக்கை ஜெகநாதன்** (*Sarukkai Jagannathan*) (18 மே 1914 - 1996) என்பவர் சூன் 16, 1970 முதல் மே 19, 1975 வரை இந்திய ரிசர்வ் வங்கியின் ஆளுநராகப் பதவி வகித்தவர் ஆவார். ஜெகநாதன் தமிழ்நாட்டின் தஞ்சாவூர் மாவட்டம் பாபநாசம் வட்டத்தில் உள்ள சறுக்கை கிராமத்தினைச் சார்ந்தவர்.

சென்னை, மாநிலக் கல்லூரியில் கல்வி பயின்ற ஜெகநாதன் இந்தியக் குடிமைப் பணியில் உறுப்பினராக மத்திய அரசில் பணியாற்றினார். இந்திய ரிசர்வ் வங்கியின் ஆளுநராகப் பதவியேற்பதற்கு முன்பு, உலக வங்கியில் இந்தியாவின் நிர்வாக இயக்குநராக இருந்தார்.

1970களின் எண்ணெய் அதிர்ச்சி இவரது பதவிக்காலத்தில் மிகவும் சுறுசுறுப்பான பணவியல் கொள்கையால் மீண்டும் தேர்ந்தெடுக்கப்பட்டது. தனியார் வங்கிகளின் தேசியமயமாக்கலின் நோக்கங்களைப் பின்பற்றி வங்கி அலுவலகங்களின் விரிவாக்கம் இவரது பிற சாதனைகளில் அடங்கும்.

இந்தியக் கடன் உத்தரவாத குழுமம் மற்றும் மாநில அளவிலான வங்கியாளர்கள் குழுக்கள் இவரது பதவிக்காலத்தில் நிறுவப்பட்டன. இந்திய ரூபாய் நோட்டுகள் 20 மற்றும் 50 அறிமுகப்படுத்தப்பட்டது. இந்த பணத்தாளில் இவரது கையொப்பத்தைப் பெற்றன.

அனைத்துலக நாணய நிதியத்தில் இந்தியாவின் நிர்வாக இயக்குநராகப் பதவியேற்க இந்தப் பதவியைத் துறந்தார்.

## மேற்கோள்கள்

பகுப்பு:மாநிலக் கல்லூரி மேனாள் மாணவர்கள்
பகுப்பு:1914 பிறப்புகள்
பகுப்பு:1996 இறப்புகள்
பகுப்பு:இந்திய வங்கியாளர்கள்
பகுப்பு:இந்திய ரிசர்வ் வங்கியின் ஆளுநர்கள்
பகுப்பு:தஞ்சாவூர் மாவட்ட மக்கள்
ஆஃபினியம்(IV) நைட்ரேட்டு

**ஆஃபினியம்(IV) நைட்ரேட்டு** (*Hafnium(IV) nitrate*) என்பது Hf(NO3)4.
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினிமும் நைட்ரிக் அமிலமும் சேர்ந்து இந்த உப்பு உருவாகிறது.  
## தயாரிப்பு
ஆஃபினியம் டெட்ராகுளோரைடும் டைநைட்ரசன் பெண்டாக்சைடும் சேர்ந்து வினைபுரிவதால் ஆஃபினியம்(IV) நைட்ரேட்டு உருவாகிறது.
## பண்புகள்
ஆஃபினியம்(IV) நைட்ரேட்டு சிறிதளவு ஆவியாகும். 0.1 மி.மீட்டர் பாதரச அழுத்தத்தில் 110 பாகை செல்சியசு வெப்பநிலையில் இது பதங்கமாகும்.
≥160°செல்சியசு வெப்பநிலையில் ஆஃபினியம்(IV) நைட்ரேட்டு முதலில் HfO(NO3)2 ஆகவும் பின்னர் HfO2. ஆகவும் சிதைவடைகிறது.
## பயன்கள்
ஆஃபினியம் (IV) ஆக்சைடு கொண்ட பொருட்கள் தயாரிக்க ஆஃபினியம் (IV) நைட்ரேட்டு பயன்படுத்தப்படுகிறது.

## மேற்கோள்கள்

பகுப்பு:ஆஃபினியம் சேர்மங்கள்
பகுப்பு:நைட்ரேட்டுகள்
இர. கி. உருபுகுண்டே

**இரகுநாத் கிருஷ்ணா உருபுகுண்டே** (*R. K. Rubugunday*)(1918-2000) என்பவர் இந்தியக் கணிதவியலாளர் ஆவார். இவர் வாரிங்ங் தேற்றம் என்பதில் செய்த பங்களிப்பின் காரணமாக எண் கோட்பாட்டில் நிபுணத்துவம் பெற்றவர்.

உருபுகுண்டே 1918-ல் சென்னையில் பிறந்தார். பிரபல கணிதவியலாளர் கே.ஆனந்த ராவ் இவரது தந்தையின் மாமாவாக இருந்தார். இவர் தந்து இளங்களை (ஹானர்ஸ்) பட்டத்தினைச் சென்னை, மாநிலக் கல்லூரியிலும், 1938-ல் கேம்பிரிச்சுப் பல்கலைக்கழகத்தில் *டிரிபோசும்* முடித்தார். இந்தியாவுக்குத் திரும்பி இவர் பல பதவிகளை வகித்தான், அவற்றில் சவுகர் பல்கலைக்கழகத்தில் கணிதத் துறையின் தலைவராக பணியாற்றியது குறிப்பிடத்தக்கது.
## மேற்கோள்கள்

பகுப்பு:மாநிலக் கல்லூரி மேனாள் மாணவர்கள்
பகுப்பு:2000 இறப்புகள்
பகுப்பு:1918 பிறப்புகள்
பகுப்பு:இந்தியக் கணிதவியலாளர்கள்
பகுப்பு:சென்னை மக்கள்
புளுட்டோனியம்(III) புளோரைடு

**புளுட்டோனியம்(III) புளோரைடு** (*Plutonium(III) fluoride*) என்பது PuF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் புளோரினும் சேர்ந்து ஊதா நிறப் படிகங்களாக இவ்வுப்பு  உருவாகிறது. புளுட்டோனியம் அணுக்களைச் சுற்றிலும் சிக்கலான ஒருங்கிணைப்பு கொண்ட மூவுச்சி முக்கோணப் பட்டகக் கட்டமைப்பான இலந்தனம் புளோரைடின் கட்டமைப்பை புளுட்டோனியம்(III) புளோரைடு ஏற்றுள்ளது.

## வினைகள்
அணு மறுசெயலாக்க ஆலையில் புளுட்டோனியத்தை கரைசலில் இருந்து மீட்டெடுப்பதற்கான வழக்கமான புளுட்டோனியம் பெராக்சைடு முறைக்கு மாற்றாக புளுட்டோனியம்(III) புளோரைடு வீழ்படிவாக்கல் முறை ஆய்வு செய்யப்பட்டது. இம்முறை பாரம்பரிய முறையை விட குறைவான பயனுள்ள மீட்பு முறை என்று அமெரிக்காவிலுள்ள  இலாசு அலமோசு தேசிய ஆய்வகத்தின் 1957 ஆம் ஆண்டு ஆய்வு கூறுகிறது. அதே நேரத்தில் அறிவியல் மற்றும் தொழில்நுட்பத் தகவல் அமெரிக்க அலுவலகம் நல்கை வழங்கிய ஒரு அண்மைய ஆய்வு இம்முறை மிகவும் பயனுள்ள முறைகளில் ஒன்று எனக் கண்டறிந்தது.

உலோக புளுட்டோனியத்தை கையாள்வது மிகவும் கடினம் என்பதனால் அதற்குப் பதிலாக புளுட்டோனியம்-காலியம் கலப்புலோகம் தயாரிக்க புளுட்டோனியம்(III) புளோரைடு பயன்படுத்தப்படுகிறது.

## மேற்கோள்கள்

பகுப்பு:புளுட்டோனியம்(III) சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
க. வீ. குமாரசாமி சாத்திரி

திவான் பகதூர் **சர் கலமூர் வீரவள்ளி குமாரசாமி சாத்திரி**(19 ஜூலை 1870 - 24 ஏப்ரல் 1934) என்பவர் இந்திய வழக்கறிஞர் மற்றும் சமசுகிருத அறிஞர் ஆவார். இவர் சென்னை உயர்நீதிமன்றத்தின் நீதிபதியாகப் பணியாற்றினார். புகழ்பெற்ற வழக்கறிஞரும் அரசியல்வாதியுமான சே. ப. இராமசுவாமி ஐயருடைய மைத்துனர் ஆவார்.

## ஆரம்ப கால வாழ்க்கை
குமாரசாமி சாத்திரி, சி.வி.சுந்தர சாத்திரியின் மூத்த மகனாக 1870-ல் சென்னையில் பிறந்தார். குமாரசாமி சாத்திரி, பன்மொழிப் புலமைபெற்ற சி. வி. இரகுநாத சாத்திரியின் பேரன் ஆவார். ஆரம்பக்காலத்தில் சென்னை சட்ட மேலவையில் உறுப்பினராக இருந்த இந்தியர்களில் இவரும் ஒருவர். இவருக்கு மூன்று சகோதரர்கள் மற்றும் ஒரு சகோதரி, சீத்தம்மாள் இருந்தனர். இவரது சகோதரி சர் சே. ப. ராமசாமி ஐயரை மணந்தார்.

குமாரசாமி சாத்திரி, சென்னை, மாநிலக் கல்லூரி மற்றும் சட்டக் கல்லூரியில் பட்டம் பெற்றார். இங்கு இவர் எல்பின்ஸ்டோன் தாம்சன் மற்றும் மோர்ஹெட் சட்ட உதவித்தொகையினைப் பெற்றார். இன்னசு பதக்கத்தையும் வென்றார்.

## தொழில்
சாத்திரி 1894ஆம் ஆண்டில் சென்னை உயர் நீதிமன்றத்தின் ஒரு வழக்கறிஞர் தனது வாழ்க்கையைத் தொடங்கினார். வழக்கறிஞராகப் பணியாற்றிய பிறகு, சாத்திரி இறுதியில் சென்னை சிறு வழக்குகள் நீதிமன்றத்தின் நீதிபதியானார். 1911-ல் பர்ஹம்பூர் மாவட்ட நீதிபதி பணியாற்றினார். இவருக்கு "திவான் பகதூர்" என்ற பட்டம் வழங்கப்பட்டது.

1914-ல், சாத்திரி சென்னை உயர் நீதிமன்ற நீதிபதியாக நியமிக்கப்பட்டார். இவர் ரவுலட் சட்டம் என்றும் நீதிபதி ரவுலட்டின் கீழ் ரவுலட் குழஎன்று அழைக்கப்படும் ரெளலட் குழுவில் உறுப்பினராக இருந்தார். 1924ஆம் ஆண்டு புத்தாண்டு விருது பெற்றார்.

## இறப்பு
சாத்திரி 1934ஆம் ஆண்டு சென்னையில் தனது 63ஆவது அகவையில் மரணமடைந்தார்.

## மேற்கோள்கள்

பகுப்பு:சென்னை உயர் நீதிமன்ற நீதிபதிகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:1934 இறப்புகள்
பகுப்பு:1870 பிறப்புகள்
சுவடு (இதழ்)

**சுவடு** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், புதுக்கோட்டையில் இருந்து மாதாந்தம் வெளிவந்தது.  

## வரலாறு
சுவடின் முதலாவது இதழ்  மே 14, 1978இல் வெளியானது. முதல் இதழில் புவியரசு, மு. மேத்தா, நா. விச்வநாதன் ஆகியோரின் கவிதைகள் இடம் பெற்றிருந்தன. ‘கடலில் பெய்த மழை' என்றொரு கதையை அகல்யா எழுதியிருந்தார். க. துரைப்பாண்டியனின் 'நினைத்துப் பார்ப்பது நல்லது' என்ற கட்டுரை வெளியானது. இது தவிர, 'வெங்கட்சாமிநாதனின் இலக்கியப் பார்வை' பற்றி பாலா எழுதிய கட்டுரையும் இருந்தது.

வழக்கமான அம்சங்கலாக 'குறிப்புகள்' என்ற தலைப்பில், முக்கிய நிகழ்ச்சிகள் அல்லது குறிப்பிடத்தகுந்த தகவல்கள், செய்திகள் அவற்றின் மீது குத்தலான அல்லது நகைச்சுவை பொருந்திய குறிப்புரைகள் தரப்பட்டன.
பார்வை என்ற பகுதியில் புத்தகங்களுக்கு விரிவான மதிப்புரை இடம்பெற்றது. மீரா 'அந்தப் பக்கம் இந்தப் பக்கம்' பகுதியில் சுவையாகவும் கிண்டலாகவும் பொது விஷயங்கள் பற்றி கருத்துகள் எழுதினார்.

மாத இதழாக தோன்றி இடையில் 'இரு மாதம் ஒருமுறை' என மாறி ஆண்டு நிறைவை எய்தியது. சுவடு அன்றைய ‘ஆனந்தவிகடன்' அளவில் வந்தது. துவக்கத்தி 24 பக்கங்களும், பின்னர் 32 பக்கங்களுமாக வெளிவந்தது. 

இதன் ஏழாவது இதழ் 'இரண்டாம் ஆண்டுச் சிறப்பிதழ்' என்று 56 பக்கங்களோடு வந்தது. அதில் ஈழத்து இலக்கியங்கள்- ஓர் அறிமுகம் (ஜவாது மரைக்கார் ), மெய் பொய் (அசோகமித்திரன்), வார்த்தைகளும் வாழ்க்கையும் (மெளனி கதைகள் பற்றி அகல்யா), ஞானபீடம் பரிசு பெற்ற சச்சிதானந்த ஹீரானந்த வாத்ஸ்யாயன்- ‘ஆக்ஞேய' பற்றிய அறிமுகம் (என். ஸ்ரீதரன்), தில்லியில் ஏழாவது உலகத் திரைப்பட விழா ( கலாஸ்ரீ) ஆகிய கட்டுரைகள் உள்ளன. நா. விச்வநாதன் கவிதைகள்-4 பக்கங்கள் மற்றும் புவியரசு, கலாப்ரியா, அபி, கிவி கவிதைகள். சுந்தர ராமசாமி, பா. செயப்பிரகாசம், வா. மூர்த்தி கதைகள் என வெளியானது. 

அதன் பிறகு சுவடு வெகுகாலம் நீடித்திருக்கவில்லை. விரைவிலேயே ஒரு அறிவிப்போடு அதன் வெளியீடு நிறுத்தப்பட்டது.

## குறிப்புகள்

பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:சிற்றிதழ்கள்
ஏ. மு. பாபு

**ஏட்டுப்பாங்கு முகமதுகான் பாபு** (*Aettupanku Mohammedkhan Babu*)  இந்தியாவின் கேரள மாநிலத்தைச் சேர்ந்த  உயர் நீதிமன்ற நீதிபதியாவார். 1957 ஆம் ஆண்டு அக்டோபர் மாதம் 26 ஆம் தேதியன்று இவர் பிறந்தார். இந்நீதிமன்றம் கேரள மாநிலம் மற்றும் இலட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டம், கொச்சியில் அமைந்துள்ளது.  

## ஆரம்ப வாழ்க்கை மற்றும் கல்வி
பாபு 1957 ஆம் ஆண்டு கேரளாவின் கோட்டயத்தில் உள்ள காஞ்சிரப்பள்ளியில் பிறந்தார். கீழில்லம் புனித தாமசு உயர்நிலைப் பள்ளியில் பள்ளிப் படிப்பை முடித்தார். சங்கனாச்சேரியில் உள்ள புனித பெர்சிமன்சு கல்லூரியில் பட்டம் பெற்றார். உடுப்பி சட்டக் கல்லூரியில் சட்டப் பட்டம் பெற்றார்.

## தொழில்
பாபு 1981 ஆம் ஆண்டு  வழக்கறிஞராகப் பதிவு செய்தார். 1989 ஆம் ஆண்டு கேரள நீதித்துறையில் முன்சிப் பதவியில் சேர்ந்த இவர் 1992 ஆம் ஆண்டு துணை நீதிபதியாகவும், 2002 ஆம் ஆண்டு மாவட்ட நீதிபதியாகவும் பதவி உயர்வு பெற்றார். 2010  ஆம் ஆண்டு  கொச்சியில் உள்ள கேரள நீதித்துறை அகாடமியின் கூடுதல் இயக்குனராகவும், 12.04.2012 அன்று இயக்குநராகவும் நியமிக்கப்பட்டார். 2016 ஆம் ஆண்டு அக்டோபர் 5 ஆம் தேதியன்று இவர் கேரள உயர்நீதி மன்றத்தின் கூடுதல் நீதிபதியாக நியமிக்கப்பட்டார்.  2018 ஆம் ஆண்டு மார்ச்சு மாதம் 16 ஆம் தேதி முதல் நிரந்தர நீதிபதியானார். 2019 ஆம் ஆண்டு அக்டோபர் மாதம் 26 ஆம் நாள் பணியிலிருந்து  ஓய்வுபெற்றார்.
## மேற்கோள்கள்

## புற இணைப்புகள்
* High Court of Kerala

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:கேரளா உயர் நீதிமன்ற நீதிபதிகள்
பகுப்பு:கேரள மக்கள்
பகுப்பு:கோட்டயம் மாவட்ட மக்கள்
இரிடியம் டைசல்பைடு

**இரிடியம் டைசல்பைடு** (*Iridium disulfide*) என்பது 	IrS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
## தயாரிப்பு
இரிடியம் மற்றும் கந்தகம் தனிமங்கள் நேரடியாக வினைபுரிந்து இரிடியம் டைசல்பைடு என்ற இருமச் சேர்மம் உருவாகிறது.
## பண்புகள்
அதிக அழுத்தத்தில் இரிடியம் டைசல்பைடு பைரைட்டு படிக கட்டமைப்பை ஏற்றுக்கொள்கிறது. சாதாரண வளிமண்டல அழுத்தங்களில், செஞ்சாய்சதுர பல்லுருவங்களில் காணப்படுகிறது. உயர் மற்றும் குறைந்த அழுத்த வடிவங்கள் இரண்டும் எண்முக இரிடியம் மையங்களை கொண்டுள்ளன. ஆனால் கந்தகம்-கந்தகம் பிணைப்புகளுக்கிடையான தூரங்கள் அழுத்தத்தை சார்ந்து அமைகின்றன. நடைமுறையில் இல்லை என்றாலும் இரிடியம் டைசல்பைடு கந்தக நீக்க வினைகளில் மிகவும் செயற்திறன் மிக்க வினையூக்கியாக செயல்படுகிறது.
## மேற்கோள்கள்

பகுப்பு:இரிடியம் சேர்மங்கள்
பகுப்பு:டைசல்பைடுகள்
மேல உளூர் நடராஜன்

**மேல உளூர் சிவசாமி நடராஜன்** (**எஸ். நடராஜன்**) இந்திய விடுதலைப் போராட்டத்தில் ஈடுபட்ட தியாகி ஆவார்.

## வாழ்க்கைக் குறிப்பு

இவர் தஞ்சாவூர் மாவட்டத்திலுள்ள மேல உளூர் கிராமத்தில், ஒரு  விவசாயக் குடும்பத்தில் பிறந்தார். தந்தை சிவசாமி குமரண்டார், தாயார் மங்களம் ஆவார். இவர் தாய் மாமன் பழனியாண்டி கடம்புரார் ஆதரவில் வளர்ந்தார்.

## இந்திய விடுதலைப் போராட்டம்

1947ம் ஆண்டு, காந்தி துவங்கிய வெள்ளையனே வெளியேறு இயக்கத்தில் சேர்ந்து, உப்பு சத்யாகிரக போராட்டத்தில் பங்கேற்று சிறைக்குச் சென்றார்.

ராஜாஜி தலைமையில் வேதாரண்யத்தில் துவங்கிய யாத்திரையில், இவரும் போராட்டத்தில் பங்கேற்றார். டெல்லி சலோ போராட்டத்தில் பங்கேற்றபோது, சென்னை பூக்கடையில் கைது செய்யப்பட்டு, அந்தமான் சிறையிலும், ஆலிப்பூரா சிறையிலும் பலமுறை சிறைவாசம் அனுபவித்தார். மேல உளூர் கிராமத்தில் தடையை மீறி தேசியக்கொடி ஏற்றியதற்காக தடியடிக்கு ஆளானார்.

காமராஜர் முதல்வராக இருந்தபோது, 1960ம் ஆண்டு, மேல உளூர் கிராமத்தில் காமராஜர் பெயரால் காலனியை நிறுவினர். 1960 மே, 21ல் எளிமையான காலனி திறப்பு நிகழ்ச்சியில் காமராஜர் பங்கேற்றார்.

இவர் 2013 ஆம் ஆண்டு, ஆகஸ்ட் மாதம் 30 ஆம் நாள் காலமானார்.

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தஞ்சாவூர் மாவட்ட மக்கள்
பகுப்பு:2013 இறப்புகள்
காட்மியம் லாக்டேட்டு

**காட்மியம் லாக்டேட்டு** (*Cadmium lactate*) என்பது Cd(C3H5O3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காட்மியமும் லாக்டிக் அமிலமும் சேர்ந்து இந்த உப்பு உருவாகிறது.
 
## தயாரிப்பு
லாக்டிக் அமிலத்தில் காட்மியம் கார்பனேட்டைக் கரைத்து காட்மியம் லாக்டேட்டு தயாரிக்கலாம்.
 
கால்சியம் ஆக்சைடின் லாக்டேட்டு, காட்மியம் சல்பேட்டு ஆகியவற்றின் கொதிக்கும் கரைசல்களைச் சேர்த்தும் இதைத் தயாரிக்கலாம்.

## இயற்பியல் பண்புகள்
நிறமற்ற படிகங்களாக காட்மியம் லாக்டேட்டு படிகமாகிறது.

நீரில் நன்றாகக் கரையும்.,  எத்தனால் கரைசலில் கரையாது.
ஒரு புற்றுநோய் ஊக்கியாகவும் நஞ்சாகவும் செயல்படுகிறது.
## பயன்கள்
சுகாதாரத் துறையிலும் உணவுத் துறையில் புளிக்கும் மற்றும் சுவையூட்டும் முகவராகவும் பயன்படுத்தப்படுகிறது.
 
## மேற்கோள்கள்

பகுப்பு:காட்மியம் சேர்மங்கள்
பகுப்பு:லாக்டேட்டுகள்
இரிசா வெக்சுலர்

**இரிசா எச். வெக்சுலர்** *(Risa H. Wechsler)* ஓர் அமெரிக்க இயற்பியலாளர் ஆவார். இவர் சுட்டான்போர்டு பல்கலைக்கழகத்தில் இயற்பியல் பேராசிரியராகவும் SLAC தேசிய சுழன்முடுக்கி ஆய்வகத்தில் வானியற்பியல், துகளியற்பியல் பேராசிரியராகவும் உள்ளார். இவர் காவ்லி துகள் வானியற்பியல், அண்டவியல் நிறுவனத்தில் இயக்குநராக உள்ளார். இவர் 2017 இல் இருந்து அமெரிக்க இயற்பியல் கழகத்தின் தெரிவுசெய்த ஆய்வுறுப்பினராக உள்ளார்.

இவர் அண்டவியல் வல்லுனர்; பால்வெளி உருவாக்கத்திலும் அண்டப் பேரியல் கட்டமைப்பிலிம் புலமை சான்றவர்.  இவரது ஆர்வ்ம் வானியற்பியலிலும் கரும்பொருண்மத்திலும் கருப்பு ஆற்றலிலும் பொதிந்துள்ளது. இவர் 2018 வரை கருப்பு ஆற்றல் கதிர்நிரல் கருவி கூட்டுமுனைவுக்கான இணை பரப்புரையாளராக விளங்கினார்.  இவர் கருப்பு ஆற்றல் அளக்கையில் முன்னணிப் பங்களிப்பு செய்துள்ளார்.

கருப்பு ஆற்றலின் கமுக்கம் எனும் பி.பி.சி. ஒரைசன் அலைக்காட்சியிலும்  அறிவிய்ல் அலைநிரலின் விண்வெளி ஆழ்கமுக்கங்கள்: பெருவெடிப்பு வரலாற்றின் கமுக்கம் எனும் அலைக்காட்சியிலும்  கரும்பொருண்மங்கள் எனும் PBS அலைக்காட்சியிலும் தோன்றியுள்ளார்.
இவ 2019 இல் சான்பிரான்சிசுக்கோவில் உள்ள தற்கால யூத அருங்காட்சியகத்தில் காட்சிப்பொருள் ஒன்றை ஆக்சாசு அயோபெமியுடன் இணைந்து காட்சிப்படுத்தி உள்ளார்.
## கல்வி
இவர் தன் இயற்பியல் இளவல் பட்டத்தை 1996 இல் மசாசூசட் தொழில்நுட்ப நிறுவனத்தில் பெற்றார். தன்முனைவர் பட்டத்தை சாந்தா குரூசில் உள்ள கலிபோர்னியா பல்கலைக்கழகத்தில் 2001 இல் பெற்றார். இவர் 2003 முதல் 2006 வரை சிக்காகோ பல்கலைக்கழகத்தில் நாசாவின் அபுள் ஆய்வுறுப்பினராக உள்ளார்.

## வெளியீடுகள்
வெக்சுலரின் வெளியீடுகள்  [இங்கே உள்ளன](https://ui.adsabs.harvard.edu/search/fq=%7B!type%3Daqp%20v%3D%24fq_database%7D&fq_database=database%3A%20astronomy&q=author%3A(%22Wechsler%2C%20R.%22)&sort=citation_count%20desc%2C%20bibcode%20desc&p_=0வெளியீடுகள்).

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் வானியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க அண்டவியலாளர்கள்
கிளம்பி இராமானுச்சாரி

**கிளம்பி இராமானுச்சாரி** (*Kilambi Ramanujachar*i)(1852-1928) என்பவர் இந்திய வழக்கறிஞர் மற்றும் நிர்வாகி ஆவார்.

அவதானம் செய்ததன் மூலம் இவர் மன்னரை பெரிதும் கவனகம் செய்தார் (இவர் அஷ்டாவதானியாகவும், பின்னர் சதாவதானியாகவும் அறிவிக்கப்பட்டார்). மன்னர், இராமானுச்சாரி சென்னையிலுள்ள மாநிலக் கல்லூரியில் மேற்படிப்பு படிக்க நிதியுதவி செய்தார்.

1912-ல் இங்கிலாந்து அரசால் இவருக்கு "ராவ் பகதூர்" என்ற பட்டம் வழங்கப்பட்டது. ஆந்திரப் பல்கலைக்கழகம் 1927-ல் இவருக்கு மதிப்புறு முனைவர் பட்டம் வழங்கியது.

## மேற்கோள்கள்

பகுப்பு:மாநிலக் கல்லூரி மேனாள் மாணவர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1928 இறப்புகள்
பகுப்பு:1853 பிறப்புகள்
எ. சு. நாராயணன்

**எ. சு. நாராயணன்** அல்லது **என்னபாடம் சுந்தர நாராயணன்** (*Ennapadam Sundara Narayanan*)(15 பிப்ரவரி 1904 - 23 சனவரி 1991) என்பவர் இந்தியப் பூச்சியியல் வல்லுநர் ஆவார். இவர் உயிரியல் பூச்சிக் கட்டுப்பாட்டு முறையில் நிபுணத்துவம் பெற்றவர். இந்திய சுதந்திரத்தின் போது இந்திய வேளாண் ஆராய்ச்சி நிறுவனத்தின் பூச்சியியல் பிரிவுக்கு பதினைந்து ஆண்டுகளாக தலைமை தாங்கினார்.

கேரள மாநிலம் பாலகாட்டில் பிறந்த இவர், பாலக்காடு, அரசு விக்டோரியா கல்லூரியில் படித்தப்பின்னர், சென்னை மாநிலக் கல்லூரியில் முதுகலைப் (எம்.ஏ.) பட்டம் பெற்றார். 1930ல் இம்பீரியல் வேளாண்மை ஆய்வு நிறுவனத்தில் சேர்ந்தார். இஅவர் தாமஸ் பெயின்பிரிக் பிளெட்சரின் கீழ் பணிபுரிந்தார். முனைவர் பட்டப்படிப்புக்காக லண்டனில் உள்ள இம்பீரியல் கல்லூரிக்கு அனுப்பப்பட்டார். இவர் கோடைக் காலத்தில் டபுள்யு. ஆர். தாம்சனின் கீழ் உயிரியல் கட்டுப்பாடு மற்றும் மூன்று மாதங்கள் கென்ட் நடைமுறையில் தேனீ வளர்ப்பில் பணியாற்றினார்.  அயலக கல்விகற்றல் முடிந்த பின்னர், புது தில்லி திரும்பி பூச்சியியல் பிரிவுக்குத் தலைமை தாங்கினார். இவர் 15 ஆண்டுகள் இந்தப் பதவியினை வகித்தார். மைசூரில் உள்ள பட்டுப்புழு ஆராய்ச்சி நிறுவனத்தில் பணிபுரிந்து 1962ல் ஓய்வு பெற்றார். இவர் இந்தியாவின் பூச்சியியல் சங்கத்தின் நிறுவன உறுப்பினராகவும், இந்தியத் தேசிய அறிவியல் கழகம் மற்றும் இந்திய அறிவியல் கழகம் முதலியவற்றில் உறுப்பினராகவும் இருந்தார். 

## மேற்கோள்கள்

பகுப்பு:மாநிலக் கல்லூரி மேனாள் மாணவர்கள்
பகுப்பு:1991 இறப்புகள்
பகுப்பு:1904 பிறப்புகள்
பகுப்பு:இந்தியப் பூச்சியியலாளர்கள்
ரெம்பாவ்

**ரெம்பாவ்** என்பது (மலாய்: *Rembau*; ஆங்கிலம்: *Rembau*; சீனம்: *林茂*); மலேசியா, நெகிரி செம்பிலான் மாநிலத்தில் உள்ள ஒரு நகரம். ரெம்பாவ் எனும் பெயரில் ஒரு மாவட்டமும் உள்ளது. அதன் பெயர் ரெம்பாவ் மாவட்டம். இந்த மாவட்டத்தின் தலைநகரமும் ரெம்பாவ் நகரம் ஆகும்.

நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 25 கி.மீ. தொலைவிலும்; கோலாலம்பூர் மாநகரில் இருந்து தெற்கே 95 கி.மீ. தொலைவிலும்; ரெம்பாவ் நகரம் அமைந்து உள்ளது.

மலேசியக் கூட்டரசு சாலை 1  வழியாக இந்த நகரத்தை எளிதாகச் சென்று அடையலாம்.

பெரும்பாலான மக்கள் விவசாயிகள், வணிகர்கள், அரசு ஊழியர்கள், தொழிற்சாலை ஊழியர்கள். தவிர இங்குள்ள மலாய்க்கார இளைஞர்கள் பெரும்பாலோர் இராணுவம் மற்றும் காவல் துறையில் சேர்வது வழக்கமாக உள்ளது.

## வரலாறு
வரலாற்றுச் சான்றுகளின் படி, சுமத்திராவைச் சேர்ந்த மினாங்கபாவு மக்கள், 17-ஆம் நூற்றான்டில் இங்கு குடியேறினர். கிராமங்களைத் திறந்தனர். இங்குள்ள பூர்வீகப் பெண்களை மணந்தனர். மலாக்கா சுல்தானகத்தின் ஆட்சியின் போது, ​​ரெம்பாவ் அதன் ஆட்சிப் பகுதிகளில் ஒரு பகுதியாக இருந்ததாக நம்பப் படுகிறது.

மினாங்கபாவு மக்கள் இந்தோனேசியாவின் மேற்கு சுமத்திராவில் உள்ள மினாங்கபாவு பெருநிலத்தைச் சேர்ந்தவர்கள்.

### தாய்வழி மரபு கலாசாரம்

இவர்களின் கலாசாரம் தாய்வழி மரபைச் சார்ந்தது (*Matrilineal*) பெண்களே ஒரு குடும்பத்தின் தலைவருக்குரிய தகுதியைப் பெறுகிறார்கள். சொத்து உடைமையும் நில உடைமையும் ஒரு தாயிடம் இருந்து ஒரு மகளிடம் போய்ச் சேர்கிறது. அதே சமயத்தில், அரசியல் சமய தொடர்பான காரியங்களுக்கு ஆண்கள் பொறுப்பு வகிக்கிறார்கள்.

இவர்களின் இத்தகைய கலாசார மரபை *அடாட் பெர்பாத்தே* (*Adat Perpatih*) என்று மலேசியாவில் அழைக்கிறார்கள். இந்தோனேசியாவில் *லாரே புடி கானியாகோ* *(Lareh Bodi Caniago)* என்று அழைக்கிறார்கள்.

## பத்து அம்பார் தோட்டத் தமிழ்ப்பள்ளி

நெகிரி செம்பிலான்; ரெம்பாவ் நகரத்தில் ஒரே ஒரு தமிழ்ப்பள்ளி உள்ளது. பத்து அம்பார் தோட்டத் தமிழ்ப்பள்ளி. இந்தப் பள்ளியில்  60 மாணவர்கள் பயில்கிறார்கள். 11 ஆசிரியர்கள் பணியாற்றுகிறார்கள்.

மலேசியாவில் பிரபலமான தமிழ் எழுத்தாளர்களை உருவாக்கிய பெருமை இந்தப் பள்ளிக்கு உண்டு.

## மேற்கோள்கள்

## வெளி இணைப்புகள்

பகுப்பு:நெகிரி செம்பிலான் நகரங்கள்
பகுப்பு:மலேசிய நகரங்கள்‎
கரண் சிங் யாதவ்

**கரண் சிங் யாதவ்** (Karan Singh Yadavபிறப்பு: பிப்ரவரி 1, 1945) என்பவர் இந்திய அரசியல்வாதி ஆவார். இவர் 16வது மக்களவை உறுப்பினராக இருந்தார்.

## கல்வி & மருத்துவ பணி
ராஜஸ்தான் பீகாநகரைச் சார்ந்த யாதவ், பிகாநகர் எஸ். பி. மருத்துவக் கல்லூரியில் இளம் மருத்துவப் படிப்பினையும், தமிழ்நாடு வேலூர் கிறித்துவ மருத்துவக் கல்லூரி மற்றும் இங்கிலாந்தின் சவுத் ஆம்டன் பொது மருத்துவமனையில் மருத்துவ மேற்படிப்பினை கற்றார். இவர் இப்படிப்பிற்காக பொதுநலவாய நாடுகளின் அமைப்பின் நிதியுதவியினைப் பெற்றார்.
ஆரம்பக் காலத்தில் செய்ப்பூர் எஸ். எம். எஸ். மருத்துவக் கல்லூரியில் 1990 முதல் 1998 வரை பேராசிரியராகவும் மருத்துவராகவும் பணியாற்றியுள்ளார்.

## அரசியல் பணி
மருத்துவராகப் பணியினைத் தொடங்கிய யாதவ், இந்தியாவின் 14ஆவது மற்றும் 16ஆவது மக்களவைத் தேர்தலில் ராஜஸ்தானின் அல்வார் தொகுதியில் போட்டியிட்டு வெற்றி பெற்றார். யாதவ் இத்தேர்தலில் இந்தியத் தேசிய காங்கிரசு கட்சியின் சார்பில் போட்டியிட்டார். இவர் 2018ஆம் ஆண்டு ராஜஸ்தான் சட்டமன்றத் தேர்தலில் இருமுறை கிஷன்கர் பாஸ் தொகுதியிலிருந்து இந்தியத் தேசிய காங்கிரசு வேட்பாளராகப் போட்டியிட்டு வெற்றிப் பெற்றுள்ளார்.

## வாழ்க்கை
ராஜஸ்தான் யாதவ் மகாசபையின் தலைவராக பணியாற்றிய, யாதவிற்கு நான்கு சகோதர சகோதரிகள் உள்ளனர். இவரின் தந்தை கணபத் சிங் யாதவ், படித்த ஆளுமை மற்றும் பிகானேர் அரச குடும்பத்துடன் தொடர்புடையவர் ஆவார். இவர் 1989-ல் மாரடைப்பு காரணமாக இறந்தார். யாதவின் தாயார் சார்பதி தேவி 1981-ல் புற்றுநோய் காரணமாக இறந்தார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
* இந்திய தேசிய காங்கிரஸ் கட்சி பயோ
* அல்வார் மக்களவை இடைத்தேர்தலுக்கு கரண் சிங் யாதவை காங்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
ஆசிய மருத்துவர்கள் சங்கம்

**ஆசிய மருத்துவர்கள் சங்கம்** (*Association of Medical Doctors of Asia*) என்பது ஒரு பன்னாட்டு இலாப நோக்கற்ற அமைப்பாகும். ஆசியா, ஆப்பிரிக்கா மற்றும் மத்திய ஐரோப்பாவில் இயற்கைப் பேரழிவுகளில் பாதிக்கப்பட்டவர்களுக்கு உதவுவதையும், அகதிகளுக்கு சிறந்த சுகாதாரத்தை அளிப்பதையும் நோக்கமாகக் கொண்டு இயங்குகிறது. 

இந்த அமைப்பு சப்பான், இந்தியா மற்றும் தாய்லாந்து உள்ளிட்ட நாடுகளைச் சேர்ந்த மருத்துவர்களுடன் 1984 ஆம் ஆண்டு நிறுவப்பட்டது. ஆசிய பன்னாட்டு மருத்துவ தூதரகங்களுடன் இணைந்து செயல்படுகிறது. உள்ளூர் குழுக்களுடன் பல்வேறு தேசிய இனங்களைச் சேர்ந்த மருத்துவ ஊழியர்களும் அகதி முகாமில் ஒன்றாக பணிபுரிகின்றனர். தாய்லாந்தின் கம்போடியா எல்லையில் இந்த அமைப்பு நிறுவப்பட்டபோது பெரும்பாலும் மேற்கத்திய மருத்துவர்கள் கம்போடியாவில் இருந்து வந்த அகதிகளுடன் வேலை செய்து கொண்டிருந்தனர். 
பிராந்திய ஆசிய மருத்துவர்கள் பிராந்திய நிவாரண நடவடிக்கைகளில் பங்கேற்க வேண்டும் என்று அப்போது உணரப்பட்டது.
	
ஆசிய மருத்துவர்கள் சங்கத்தின் தலைமையகம் சப்பானில் செயல்படுகிறது. நல்கை வழங்குபவர்கள் சுகாதாரம் தொடர்பான ஆய்வுகளை மேற்கொள்கின்றனர்.  சுகாதாரம் தொடர்பான தகவல்களை வழங்குவதற்காக நேரடி தொலைபேசி இணைப்புகள் இயங்குகின்றன. உள்ளூர் நிறுவனங்கள் சுகாதார விழிப்புணர்வு பிரச்சாரங்கள் நடத்துகின்றன.
 
## மேற்கோள்கள்


பகுப்பு:ஆசியா
பகுப்பு:மருத்துவ சுகாதாரம்
பாலிதானா சமஸ்தானம்

**பாலிதானா சமஸ்தானம்** (**Palitana  state**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் பாலிதானா நகரம் ஆகும். இது தற்கால குஜராத் மாநிலத்தின்  சௌராட்டிர தீபகற்பத்தில் உள்ள பவநகர் மாவட்டத்தின் சில பகுதிகளைக் கொண்டிருந்தது. 1921-ஆம் ஆண்டின் மக்கள் தொகை கணக்கெடுப்பின் படி, பம்பாய் மாகாணத்தின் கத்தியவார் முகமையில் இருந்த பாலிதானா சமஸ்தானம்  777 சதுர கிலோ மீட்டர் பரப்பளவும், பாலிதானா எனும் நகரம் மற்றும் 91 கிராமங்களையும், 58,000  மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர். 1947 இந்திய விடுதலைக்குப் பின்னர் பாலிதானா சமஸ்தானம்  குஜராத் மாநிலத்துடன் இணக்கப்பட்டது.

## வரலாறு
1194ஆம் ஆண்டில் தாக்கூர் வம்சத்தினரால் நிறுவப்பட்ட பாலிதானா சமஸ்தானம் மராத்தியப் பேரரசில் சிற்றரசாக இருந்தது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  பாலிதானா சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் கத்தியவார் முகமையின் கீழ் இருந்தது.  பாலிதானா சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  1948 சுதேச சமஸ்தானங்களின் இணைப்பு ஒப்பந்தப்படி  பாலிதானா சமஸ்தானம்  1948-ஆம் ஆண்டில்  சௌராஷ்டிரா மாநிலத்துடன் இணைக்கப்பட்டது. 1 நவம்பர் 1956 அன்று சௌராஷ்டிரா மாநிலம் பம்பாய் மாகாணத்துடன் இணக்கப்ப்பட்டது. சௌராஷ்டிரா மாநிலப் பகுதிகள் 1 மே 1960 அன்று புதிதாக நிறுவப்பட்ட குஜராத் மாநிலத்தில் இணைக்கப்பட்டது.
## இதனையும் காண்க
* பாலிதானா கோயில்கள்
* சத்ருஞ்ஜெய மலை
* சௌராட்டிர தீபகற்பம்
* கத்தியவார் முகமை
* சௌராஷ்டிர மாநிலம்
* பம்பாய் மாகாணம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

பகுப்பு:சௌராட்டிர தீபகற்பம்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:குசராத் வரலாறு
பகுப்பு:கத்தியவார் முகமை
பகுப்பு:பாவ்நகர் மாவட்டம்
சாரா மத்தேயுசு

**சாரா அன்னா மத்தேயுசு** *(Sarah Anna Matthews)*  ஒரு பிரித்தானிய இயற்பியலாளர் ஆவார். இவர் இலண்டன் பல்கலைக்கழகக் கல்லூரியில் பேராசிரியராகவும் சூரிய இயற்பியல் துறையில் உள்ள முல்லார்டு விண்வெளி அறிவியல் ஆய்வகத் தலைவராகவும் உள்ளார். இவர் பிரித்தானிய சூரிய இயற்பியல் கழகத் தலைவராகவும் உள்ளார்.
## வாழ்க்கை
இவர் கிளாசுக்கோ பல்கலைக்கழகத்தில் 1996 இல் இளவல் பட்டம் பெற்றார். அங்கே சூரியத் தழல்வீச்சில் ஆய்வு மேற்கொண்டு சான் கேம்பல் பிரவுனின் வழிகாட்டுதலில் முனைவர் பட்டம் பெற்றார். இவர் 1996 இல் சூரிய, எல்லியக்கோள நோக்கீட்டகத் திட்ட்த்தில் பணிபுரிய MSSL  இல் சேர்ந்தார். பிறகு அங்கே சூரிய இயற்பியல் குழுவில் விரிவுரையாளராகவும் உயர்விரிவுரையாளராகவும் பேராசிரியரகவும் ஆனார். இவர் இலண்டன் பல்கலைக்கழகக் கல்லூரியில் கல்வி இயக்குநராகவும் முதுபட்ட விண்வெளி அறிவியல், பொறியியல் துறையின் திட்ட இயக்குநராகவும் இருந்தார்.

### ஆராய்ச்சி
இவர் சூரிய இயற்பியல் புலத்தில் பின்வரும் பல்வேறு பிரிவுகளில் ஆராய்ச்சி செய்ய ஆர்வம் காட்டினார்.

*சூரிய வளிமண்டலக் காந்தப் புலத்தின் ஆற்றலைத் தேக்குதலும் பயன்படுத்தலும். 
*செயல்முனைவு பகுதியின் கட்டமைப்பும் படிமலர்ச்சியும்.
*சூரியத் தழலின் தொடக்கமும் படிமலர்ச்சியும் சூரிய ஒளிமுகட்டு பொருண்மை வெளியேற்றம்.
*சூரிய நிலநடுக்க உருவாக்க இயங்கமைப்பும் சூரிய நிலநடுக்கவியலும்.
*சூரிய ஆற்றல் துகள்களின் முடுக்கமும் விண்வெளிக் காலநிலையும்.
*தொலைவிட உணர்தல் நோக்கீடுகளுக்கன தரை, விண்வெளிக் கருவிகள்.

### விண்வெளித் திட்டங்கள்
* இவர் கினோடு விண்கல படிமவாக்கக் கதிர்நிரலியின் முதன்மை ஆட்வாளர் ஆவார். 
* இவர் சூரிய வட்டணை விண்கலப் படிமவாக்கி, கதிர்நிரலி கருவிகளின் இணை ஆய்வாளரும் ஆவார் 

### விருதுகள்
* இவர் 2020 இல் சேமுசு துங்கே விரிவுரையாளர் தகைமையைப் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானியப் பெண் வானியலாளர்கள்
பகுப்பு:பிரித்தானியப் பெண் இயற்பியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியற்பியலாளர்கள்
உயிரி நிலக்கீல்

**உயிரி நிலக்கீல்** என்பது பெட்ரோலியம் அல்லாத, புதுப்பிக்கவல்ல வளங்களிலிருந்து தயாரிக்கப்படும் மாற்று நிலக்கீலாகும்.

சீனி, வெல்லப்பாகு, அரிசி மற்றும் உருளைக்கிழங்கு மாப்பொருள், இயற்கை மரப்பிசின்கள், இயற்கை மரப்பால் ரப்பர் மற்றும் தாவர எண்ணெய்கள், செல்லுலோஸ், பாமாயில் கழிவுகள், தேங்காய் கழிவுகள், கடலை எண்ணெய்க் கழிவுகள், கனோலா எண்ணெய்க் கழிவுகள் உள்ளிட்ட கரிமக் கழிவுகளிலிருந்து உயிரி நிலக்கீல் பெறப்படுகிறது. தார்ச்சாலைகள் இடுவதற்கு இந்த நிலக்கீல் பயன்படுத்தப்படுகின்றது. பெட்ரோலியம் அல்லாத மூலப்பொருள்களிலிருந்து இது பெறப்படுவதால், சுற்றுச்சூழலுக்கு உகந்தது எனக் கருதப்படுகிறது. 

## மேற்கோள்கள்

பகுப்பு:படிக உருவமற்ற திண்மங்கள்
பகுப்பு:வேதிக் கலவைகள்
பகுப்பு:கட்டிடப் பொருட்கள்
சைவ சித்தாந்த மடாலயம்

**சைவ சித்தாந்த மடாலயம்** சைவ இந்து மதத்துடன் தன்னை அடையாளப்படுத்திக் கொள்ளும் ஒரு அமைப்பாகும். *[[குரு|குருதேவா]]* என்ற கௌரவப் பட்டத்துடன் யாழ்ப்பாணத்தைச் சேர்ந்த சிவயோகஸ்வாமி அவர்களால் ஆரம்பிக்கப்பட்ட ஆன்மீக ஆசிரியரான மறைந்த சத்குரு சிவாய சுப்ரமுனியசுவாமியின் பணியை இது ஆதரிக்கிறது. சைவ இந்து மதத்தைப் பாதுகாத்து மேம்படுத்துவதே கோயிலின் பணியாகும். அமெரிக்கா, கனடா, மொரிஷியஸ், மலேசியா, சிங்கப்பூர், இந்தியா, இலங்கை மற்றும் பல ஐரோப்பிய நாடுகள் உட்பட உலகின் பல நாடுகளுக்கும் கோவிலில் அங்கத்துவம் உள்ளது. சத்குரு போதிநாத வேலன்சாமியின் தலைமையில் தங்கள் குடும்பங்கள், சமூகங்கள் மற்றும் உலகளாவிய சமூகத்தில் சைவத்தை ஆதரிக்கும் குறிக்கோளுடன் உறுப்பினர்கள் பிராந்திய பணிகளாக ஒழுங்கமைக்கப்பட்டுள்ளனர்.

## வரலாறு
இக்கோயில் 1949 ஆம் ஆண்டு சத்குரு சிவாய சுப்ரமுனியசுவாமி அவர்களால் நிறுவப்பட்டது, ஒரு சைவ இந்து குரு, யாழ்ப்பாண சிவயோகஸ்வாமி அவர்களால் தொடங்கப்பட்டது. கோயிலின் பெயர் தமிழ் மொழியில் இருந்து வந்தது.

## நோக்கம்
இடது|thumb| மொரிஷியஸில் உள்ள கோயிலின் ஆன்மிக பூங்காவில் மாதாந்திர விநாயகர் ஹோமத்தில் ஆயிரக்கணக்கானோர் கலந்து கொள்கின்றனர்.
தென்னிந்தியா மற்றும் இலங்கையின் தமிழ் கலாச்சாரம், மரபுகள் மற்றும் வேதங்களில் பொதிந்துள்ள சைவ இந்து மதத்தைப் பாதுகாத்தல் மற்றும் மேம்படுத்துவதே கோயிலின் முக்கிய நோக்கமாகும்.

## இறையியல்
அதன் இறையியல் வேதங்கள், சைவ ஆகமங்கள் மற்றும் திருமூலரால் இயற்றப்பட்ட தமிழ் வேதமான பண்டைய திருமந்திரம் ஆகியவற்றில் அடித்தளமாக உள்ளது.

## காட்சி

படிமம்:Iraivan Temple.jpg|இறைவன் கோவில்
படிமம்:Iraivan dsc8361.jpg|இறைவன் கோவில்
படிமம்:Iraivan1.jpg|தொலைவில் இருந்து கொடியுடன் காட்சியளிக்கும் இறைவன் கோவில்
படிமம்:Iraivan DSC 3275.jpg|இறைவன் கோயிலின் உட்புறம்
படிமம்:Iraivan Pillared Mandapam.jpg|இறைவன் கோயிலின் உள்ளே
படிமம்:Iraivan2.jpg|இறைவனின் கோவிலின் கருவறை அல்லது கருவறையின் மேல் உள்ள விமானம்
படிமம்:Iraivan5.JPG|இறைவன் கோவில் கட்டப்பட்டு வருகிறது
படிமம்:Kadavul tandavas.jpg|கடவுள் கோயிலின் உள்சுவர்


## குறிப்புகள்

## வெளி இணைப்புகள்
* சைவ சித்தாந்த ஆலயத்தின் முகப்புப்பக்கம்

பகுப்பு:இந்து சமயப் பிரிவுகள்
பகுப்பு:சைவ சமயம்
மலேசிய கூட்டரசு சாலை 2

**மலேசிய கூட்டரசு சாலை 2** (ஆங்கிலம்: *Malaysia Federal Route 2*)  என்பது தீபகற்ப மலேசியாவின் கிழக்குப் பகுதியையும் மேற்குப் பகுதியையும் இணைக்கும் ஒரு நெடுஞ்சாலை ஆகும். 276.9 கி.மீ. (172 மைல்) நீளம் கொண்டது. 1887-ஆம் ஆண்டில் அமைக்கப்பட்ட சாலை. அந்த வகையில் இந்தக் கூட்டரசு சாலை 2, மலேசியாவில் வரலாறு படைக்கும் சாலைகளில் ஒன்றாகும். 

சிலாங்கூர் மாநிலத்தில் உள்ள கிள்ளான் துறைமுகத்தையும்; பகாங் மாநிலத்தில் உள்ள குவாந்தான் துறைமுகத்தையும் இந்தச் சாலை இணைக்கிறது.  

தீபகற்ப மலேசியாவின் கிழக்கு - மேற்கு கடற்கரைகளை இணைக்கும் சாலை அமைப்பின் முதுகெலும்பாக இருந்தது. இந்தச் சாலையின் மேம்பாட்டுச் சாலையாக இப்போது வந்து உள்ள சாலை (*East Coast Expressway* **E8**). கிழக்கு கடற்கரை விரைவுச்சாலை .

## பின்னணி

மலேசிய கூட்டரசு சாலை  இரண்டு பிரிவுகளாகப் பிரிக்கப்பட்டு உள்ளது.  **கோலாலம்பூர் - கிள்ளான் நெடுஞ்சாலை** (*Kuala Lumpur–Klang Highway*) மற்றும் **கோலாலம்பூர் - குவாந்தான் சாலை** (*Kuala Lumpur–Kuantan Road*). இரண்டு பிரிவுகளும் கோலாலம்பூர் மாநகரில் இணைகின்றன. கூட்டரசு சாலை 2, கிள்ளான் துறைமுகத்தில் அதன் தொடக்கம் தொடங்குகிறது. அதாவது அதன் ’0’ கி.மீ.

இந்தக் கூட்டரசு சாலை , முதன்முதலில் 1887-ஆம் ஆண்டு அமைக்கப்பட்டது. அப்போது இதன் தொடக்கம் பகாங் பெந்தா நகரில் அமைந்து இருந்தது. அங்கு இருந்து குவாந்தான் நகர் வரை நீடித்தது. 1928-ஆம் ஆண்டில் கூட்டரசு சாலை 2, பெந்தா நகரில் இருந்து கோலாலம்பூர் வரை இணைக்கப்பட்டது. 

2004 ஆகஸ்டு 1-ஆம் தேதி கிழக்கு கடற்கரை விரைவுச்சாலை திறக்கப்பட்டது. அதுவரையில் இந்தக் கூட்டரசு சாலை 2 தான் முதன்மைச் சாலையாக விளங்கியது.

## மேலும் காண்க

* மலேசிய கூட்டரசு சாலை 1
* வடக்கு-தெற்கு விரைவுசாலை (மலேசியா)
* அலோர் காஜா-மத்திய மலாக்கா-ஜாசின் நெடுஞ்சாலை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
சிறும ஊதியச் சட்டம் 1948

**சிறும ஊதியச் சட்டம் 1948** அல்லது குறைந்தபட்ச ஊதியச் சட்டம் 1948 என்பது இந்தியத் தொழிலாளர் சட்டம் தொடர்பான நாடாளுமன்றச் சட்டமாகும்; இது திறமிகு பணியாளர்களுக்கும் திறன்பெறாத பணியாளர்களுக்கும் வழங்கப்பட வேண்டிய குறைந்தபட்ச ஊதியத்தை நிர்ணயிக்கிறது. குறிப்பிட்ட சில வேலைகளுக்கு வழங்கப்பட வேண்டிய ஊதிய வீதத்தின் சிறும அளவைக் குறிக்கும் இச்சட்டம் 1948 ஆம் ஆண்டு மார்ச் 15ல் தொடங்கப்பட்டது. இச்சட்டத்தில் 31 உட்பிரிவுகள் உள்ளன. நடுவண் அரசினால் அட்டவணையிடப்பட்ட பணிகளின் பட்டியல்படி 45 பணிகள் இச்சட்டத்தின் கீழ் வருகின்றன.

## மேற்கோள்கள்

பகுப்பு:இந்தியாவில் தொழிலாளர் சட்டம்
பகுப்பு:இந்திய நடுவண் அரசுச் சட்டங்கள்
கலாச்சார அமைச்சகம் (இந்தியா)

**கலாச்சார அமைச்சகம்** என்பது இந்தியாவின் கலை மற்றும் கலாச்சாரத்தைப் பாதுகாத்தல் மற்றும் மேம்படுத்துதல் ஆகியவற்றிற்குப் பொறுப்பான இந்திய அரசாங்க அமைச்சகம் ஆகும்.

தற்பொழுது ஜி. கிஷன் ரெட்டி கலாச்சாரத் துறை அமைச்சராக உள்ளார். சமீபத்தில் அரசாங்கம் இந்த அமைச்சகத்தின் கீழ் இந்தியாவின் நூலகங்களுக்கான தேசிய இயக்கத்தை நிறுவியுள்ளது.

## சிறப்பியல்புகள்
இந்தியாவிலிருந்து கடத்தப்பட்ட தொன்மையான புராதான சிலைகள் மற்றும் கோவில் சிலைகளை மீட்டெடுக்கும் பணி கலாச்சார அமைச்சகத்தின் கீழ் வருகின்றது. கலாச்சார அமைச்சகம் வெளிநாடுகளிலுள்ள இந்தியாவின் தூதரங்கள் மூலமாக இந்த பணிகளை மேற்கொள்கிறது.

* 2021 அக்டோபர் 01 வரை, இந்திய அரசாங்கம் 211 சிலைகளை மீட்டெடுத்துள்ளது. 
இந்தியா விடுதலை பெற்றதிலிருந்து 2014வரை 13 சிலைகளே மீட்கப்பட்டிருந்தன. 2014க்குப் பிறகு 198சிலைகள் மீட்டெடுக்கப்பட்டுள்ளன.

*2022 ஜீன் மாதம், 10க்கும் மேற்பட்ட சிலைகள் மீட்கப்பட்டு தமிழக சிலைமீட்பு பிரிவிடம் ஒப்படைக்கப்பட்டது. 2022வரை 228சிலைகள் மீட்கப்பட்டுள்ளது.

## அமைப்பு

### இணைக்கப்பட்ட அலுவலகங்கள்

** இந்தியத் தொல்லியல் துறை
** மத்திய செயலக நூலகம்
** இந்தியாவின் தேசிய ஆவணக்காப்பகம்

### துணை அலுவலகங்கள்

** இந்திய மானுடவியல் ஆய்வகம், கொல்கத்தா
** மத்திய மேற்கோள் நூலகம், கொல்கத்தா
** கலாச்சார சொத்துக்களைப் பாதுகாப்பதற்கான தேசிய ஆராய்ச்சி ஆய்வகம், இலக்னோ
** தேசிய நவீன கலைக்கூடம், புது தில்லி
** தேசிய நவீன கலைக்கூடம், மும்பை
** தேசிய நவீன கலைக்கூடம், பெங்களூரு
** இந்திய தேசிய நூலகம், கொல்கத்தா
** தேசிய அருங்காட்சியகம், புது தில்லி

### தன்னாட்சி அமைப்புகள்

** இந்திய சுவடிகள் இயக்கம், தில்லி
** அலகாபாத் அருங்காட்சியகம், அலகாபாத்
** ஆசியச் சமூகம், கொல்கத்தா
** மத்திய புத்த ஆய்வு நிறுவனம், ஜம்மு மற்றும் காஷ்மீர்
** திபெத்திய உயர் ஆய்வுகளின் மத்திய நிறுவனம்
** கலாச்சார வளங்கள் மற்றும் பயிற்சி மையம், புது தில்லி
** தில்லி பொது நூலகம், டெல்லி
** காந்தி சமிதி, புது தில்லி
** இந்திய அருங்காட்சியகம், கொல்கத்தா
** இந்திரா காந்தி தேசிய கலை மையம், புது தில்லி
** இந்திரா காந்தி ராஷ்ட்ரிய மானவ சங்க்ரஹாலயா, போபால்
** கலாசேத்திரா அறக்கட்டளை, திருவான்மியூர், சென்னை
** குதா பக்ச் கிழக்கத்திய பொது நூலகம், பாட்னா
** லலித் கலா அகாதமி, புது தில்லி
** மௌலானா அபுல் கலாம் ஆசாத் ஆசிய ஆய்வு நிறுவனம், கொல்கத்தா
** தேசிய அறிவியல் அருங்காட்சியகங்கள் சபை, கொல்கத்தா
** தேசிய அருங்காட்சியக நிறுவனம், டெல்லி
** தேசிய நாடகப் பள்ளி, புது தில்லி
** நவ் நாளந்தா மகாவிஹாரா, நாளந்தா, பீகார்
** நேரு நினைவு அருங்காட்சியகமும் கோளகமும், புது தில்லி (தீன் மூர்த்தி பவன்)
** ராஜா ராம் மோகன் ராய் நூலக அறக்கட்டளை, கொல்கத்தா, மேற்கு வங்க சங்கங்கள் பதிவுச் சட்டம், 1961 
** ரசா நூலகம், ராம்பூர்
** சாகித்ய அகாதமி, புது தில்லி
** சாலர் ஜங் அருங்காட்சியகம், ஐதராபாத்து
** சங்கீத நாடக அகாதமி, புது தில்லி
** தஞ்சை சரசுவதிமகால் நூலகம், தஞ்சை
** விக்டோரியா நினைவிடம், கொல்கத்தா

### மண்டல கலாச்சார மையங்கள் (இந்தியாவின் கலாச்சார மண்டலங்களின் அடிப்படையில்)

** கிழக்கு மண்டல கலாச்சார மையம்
** வட மத்திய மண்டல கலாச்சார மையம்
** வடகிழக்கு மண்டல கலாச்சார மையம்
** வடக்கு மண்டல பண்பாட்டு மையம்
** தென்-மத்திய மண்டல கலாச்சார மையம்
** தென்னக பண்பாட்டு மையம்
** மேற்கு மண்டல கலாச்சார மையம்

## கலாச்சார அமைச்சர்கள்

## மாநில அமைச்சர்கள் பட்டியல்

## இவற்றையும் பார்க் க
* இந்திய அரசு அமைச்சகங்களின் பட்டியல்

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்

பகுப்பு:இந்தியப் பண்பாடு
பகுப்பு:இந்திய அமைச்சகம்
சிறும ஊதிய (நடுவண் அரசு) விதிகள், 1950

**சிறும ஊதிய (நடுவண் அரசு) விதிகள், 1950** என்பது சிறும ஊதியச் சட்டத்தின் பிரிவு 30 அடிப்படையில் இந்திய நடுவண் அரசால் அக்டோபர் 1950ல் இயற்றப்பட்ட விதிகளாகும். இதன் நான்காம் பெரும்பிரிவில் ஊதியம் அளித்தல், வேலை நேரம், விடுமுறை நாட்கள் குறித்த விதிகளும் ஐந்தாம் பெரும்பிரிவில் சட்டத்தின் கீழ் கோரப்படும் உரிமைகள் குறித்தும் விதிகள் உள்ளன. 

## ஆலோசனைக் குழுமம்
இவ்விதிகள் குறித்த நடைமுறைகளுக்கும் சிறும ஊதியச் சட்டம் குறித்த அறிவுரைகளுக்கும் ஓர் நடுவண் ஆலோசனைக் குழுமம் அமைக்கப்பட்டு இந்திய அரசிதழில் வெளியிடப்படுகின்றது. மேலும் சிறும ஊதிய ஆலோசனைக் குழுமம் ஒன்றும் அமைக்கப்படுகின்றது; தொழிலாளர் மற்றும் வேலைவாய்ப்பு அமைச்சகத்தின் அமைச்சர் இதன் தலைவராக நியமிக்கப்படுகிறார். 

## மேற்கோள்கள்


பகுப்பு:தொழிலாளர் உரிமைகள்
பகுப்பு:சட்டம்
பகுப்பு:இந்தியாவில் தொழிலாளர் சட்டம்
மேற்கு மண்டல கலாச்சார மையம்

**மேற்கு மண்டல கலாச்சார மையம்** (*West Zone Cultural Centre*) என்பது இந்தியாவின் ராஜஸ்தானின் உதய்பூரில் உள்ள இந்தியாவின் கலாச்சார பாரம்பரியத்தைப் பாதுகாக்க மற்றும் மேம்படுத்துவதற்காக இந்திய அரசாங்கத்தால் நிறுவப்பட்ட ஏழு பண்பாட்டு மண்டலங்களில் ஒன்றாகும். பாரம்பரிய மற்றும் பழங்குடி கலைகள் உட்படப் பிராந்திய கலாச்சார வளங்களைத் தக்கவைத்து மேம்படுத்துவதற்கு இந்த மையம் செயல்படுகிறது. இது இந்திய அரசாங்கத்தால் நிர்வாக உள்கட்டமைப்புடன் நிறுவப்பட்டுள்ளது.

## பொது
மேற்கு மண்டல கலாச்சார மையம் என்பது இந்தியாவில் உள்ள ஏழு மண்டல கலாச்சார மையங்களில் ஒன்றாகும். இது 1986-87ல் மனிதவள மேம்பாட்டு அமைச்சகத்தின் நேரடி முயற்சியின் கீழ் நிறுவப்பட்டது. இந்தியாவின். மேற்கு மண்டல கலாச்சார மையத்தின் அலுவலகம் பாகூர்-கி-ஹவேலியில் அமைந்துள்ளது.

## இந்தியாவின் பிற பிராந்திய கலாச்சார மையங்கள்

* வடக்கு மண்டல கலாச்சார மையம், பாட்டியாலா, பஞ்சாப்
* வடகிழக்கு மண்டல கலாச்சார மையம், திமாபூர், நாகாலாந்து
* தென் மண்டல கலாச்சார மையம், தஞ்சாவூர், தமிழ்நாடு
* தென்-மத்திய மண்டல கலாச்சார மையம், நாக்பூர்
* வட மத்திய மண்டல கலாச்சார மையம், அலகாபாத், உத்தரப்பிரதேசம்
* கிழக்கு மண்டல கலாச்சார மையம், கொல்கத்தா, மேற்கு வங்காளம்

## மேலும் பார்க்கவும்

* பாகூர்-கி-ஹவேலி
* சில்ப்கிராம்

## மேற்கோள்கள்

## வெளி இணைப்புகள்

* மேற்கு மண்டல கலாச்சார மையத்தின் அதிகாரப்பூர்வ இணையதளம்
* மேற்கு மண்டல கலாச்சார மையம் மற்றும் சில்ப்கிராம் பற்றிய தகவல்கள்.

பகுப்பு:இந்தியப் பண்பாடு
பகுப்பு:இந்தியக் கலை
வடகிழக்கு மண்டல கலாச்சார மையம்

வலது|thumb|266x266px| மணிப்பூரைச் சேர்ந்த பாரம்பரிய பங் சோலோம் கலைஞர்.
thumb| ஒரு மணிப்பூரி கலைஞர் ஒரு நடனக் காட்சி
**வடகிழக்கு மண்டல கலாச்சார மையம்** (*North East Zone Cultural Centre*) என்பது இந்தியாவின் நாகாலாந்து மாநிலத்தில் உள்ள திமாபூரில் அமைந்துள்ள, இந்தியாவின் கலாச்சார பாரம்பரியத்தைப் பாதுகாக்க மற்றும் மேம்படுத்துவதற்காக இந்திய அரசாங்கத்தால் நிறுவப்பட்ட மண்டல கலாச்சார மையங்களுள் ஒன்றாகும். வடகிழக்கு கலாச்சார மண்டலம் இந்தியாவின் ஏழு கலாச்சார மண்டலங்களில் ஒன்றாகும், இது இந்திய அரசாங்கத்தால் வரையறுக்கப்பட்டு நிர்வாக உள்கட்டமைப்புடன் செயல்படுகிறது.

## இந்தியாவின் பிற பிராந்திய கலாச்சார மையங்கள்

* வடக்கு மண்டல கலாச்சார மையம், பாட்டியாலா, பஞ்சாப்
* மேற்கு மண்டல கலாச்சார மையம் உதய்பூர், ராஜஸ்தான்
* தென் மண்டல கலாச்சார மையம், தஞ்சாவூர், தமிழ்நாடு
* தென்-மத்திய மண்டல கலாச்சார மையம், நாக்பூர்
* வட மத்திய மண்டல கலாச்சார மையம், அலகாபாத், உத்தரப்பிரதேசம்
* கிழக்கு மண்டல கலாச்சார மையம், கொல்கத்தா, மேற்கு வங்காளம்

## மேற்கோள்கள்

## வெளி இணைப்புகள்

* வடகிழக்கு மண்டல கலாச்சார மைய அதிகாரப்பூர்வ இணையதளம் 
பகுப்பு:நாகாலாந்தின் பண்பாடு
பகுப்பு:இந்தியப் பண்பாடு
சந்த் சமஸ்தானம்

**சந்த் சமஸ்தானம்** அல்லது **சந்திரம்பூர் சமஸ்தானம்** (**Santrampur State** or **Sant State**) and Soanth)1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும்.  சந்த் சமஸ்தானத்தின் தலைநகரம் *சந்திரம்பூர்* நகரம் ஆகும். இது தற்கால குஜராத் மாநிலத்தின் மகிசாகர் மாவட்டத்தின் சந்திரம்பூர் தாலுகாவின் பகுதிகளைக் கொண்டிருந்தது. இதன்  ஆட்சியாளர்களுக்கு  பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர். 1947 இந்திய விடுதலைக்குப் பின்னர் சந்த் சமஸ்தானம்  குஜராத் மாநிலத்துடன் இணக்கப்பட்டது.

## வரலாறு
ராணா பதான் சிங் சந்த் இராச்சியத்தை நிறுவினார். பின்னர் மராத்தியப் பேரரசில் சந்த் சமஸ்தானம் சிற்றரசாக இருந்தது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  சந்த் சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் ரேவா கந்தா முகமையின் கீழ் இருந்தது.  சந்த் சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  1948 சுதேச சமஸ்தானங்களின் இணைப்பு ஒப்பந்தப்படி  சந்த் சமஸ்தானம்  1948-ஆம் ஆண்டில்  பம்பாய் மாகாணத்துடன் இணைக்கப்பட்டது.   1 நவம்பர் 1960 அன்று  மொழிவாரி மாநில மறுசீரமைப்புச் சட்டத்தின் படி, சந்த் சமஸ்தானம் குஜராத் மாநிலத்தில் இணைக்கப்பட்டது.
## இதனையும் காண்க
* ரேவா கந்தா முகமை
* பம்பாய் மாகாணம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:குசராத் வரலாறு
பகுப்பு:மகிசாகர் மாவட்டம்
தென்-மத்திய மண்டல கலாச்சார மையம்

**தென்-மத்திய மண்டல கலாச்சார மையம்** (*South-Central Zone Cultural Centre*) என்பது நாக்பூரில் அமைந்துள்ள இந்தியாவில் உள்ள ஏழு மண்டல கலாச்சார மையங்களில் ஒன்று. 1986-ல் நாக்பூரில் இம்மையம் நிறுவப்பட்டது.இது ஆந்திரப் பிரதேசம், கர்நாடகா, மத்தியப் பிரதேசம், தெலுங்கானா, சத்தீஸ்கர், கோவா மற்றும் மகாராஷ்டிரா ஆகிய மாநிலங்களை உள்ளடக்கியது. இந்த மாநிலங்கள் ஒவ்வொன்றும் நாட்டுப்புற, பழங்குடியினர், நுண்கலைகள் மற்றும் கைவினைகளின் வளமான மரபுகளைக் கொண்டுள்ளது. இந்த மரபுகளைச் செழுமைப்படுத்தவும், மேம்படுத்தவும் மற்றும் வலுப்படுத்தவும் இந்த மையம் பல்வேறு செயல்பாடுகளில் ஈடுபட்டுவருகிறது. இந்த மையம் இந்திய அரசின் கலாச்சார அமைச்சகத்தின் கட்டுப்பாட்டின் கீழ் செயல்படுகிறது. இந்த மையத்தின் தலைவராக மகாராஷ்டிரா ஆளுஞர் உள்ளார்.

## இந்தியாவின் பிற பிராந்திய கலாச்சார மையங்கள்

* கிழக்கு மண்டல கலாச்சார மையம், கொல்கத்தா, மேற்கு வங்காளம்
* வடகிழக்கு மண்டல கலாச்சார மையம், திமாபூர், நாகாலாந்து
* மேற்கு மண்டல கலாச்சார மையம், உதய்பூர், ராஜஸ்தான்
* தென்னக பண்பாட்டு தஞ்சாவூர், தமிழ்நாடு
* வட மத்திய மண்டல கலாச்சார மையம், அலகாபாத், உத்தரபிரதேசம்
* வடக்கு மண்டல பண்பாட்டு மையம் மையம், பாட்டியாலா, பஞ்சாப்

இந்தியாவின் கலாச்சார மண்டலங்கள் என்பது இந்தியாவின் பல்வேறு பகுதிகளின் கலாச்சார பாரம்பரியத்தை மேம்படுத்துவதற்கும் பாதுகாப்பதற்கும் இந்திய அரசின் கலாச்சார அமைச்சகத்தால் வரையறுக்கப்பட்ட ஏழு பகுதிகளாகும். இவை ஒவ்வொன்றும் ஒன்றுடன் ஒன்று இணைந்து செயல்படுகின்றன.

## மேற்கோள்கள்

பகுப்பு:இந்தியப் பண்பாடு
அரிஓம் யாதவ்

**அரிஓம் யாதவ்** (*Hariom Yadav*) என்பவர் இந்திய அரசியல்வாதி மற்றும் இந்தியாவின் உத்தரப்பிரதேசத்தில் உள்ள சிர்சாகஞ்ச் (சட்டமன்றத் தொகுதி) உறுப்பினர் ஆவார். இவர் மிருதுளா யாதவின் தந்தைவழி மாமா ஆவார். மிருதுளா யாதவ் சைபாயின் பிளாக் பிரமுக் மற்றும் முன்னாள் நாடாளுமன்ற உறுப்பினர் தேஜ் பிரதாப் சிங் யாதவின் (தேஜு) தாயார் ஆவார். இவர் உத்தரப்பிரதேசத்தின் சிர்சாகஞ்ச் தொகுதியைப் பிரதிநிதித்துவப்படுத்தினார். தற்பொழுது அரிஓம் யாதவ் பாரதிய ஜனதா கட்சியின் உறுப்பினராக உள்ளார்.

## ஆரம்ப வாழ்க்கை மற்றும் கல்வி
அரிஓம் யாதவ் பிரோசாபாத் மாவட்டத்தில் பிறந்தார். நரேன் கல்லூரியில் படித்து இளங்கலைப் பட்டம் பெற்றார்.

## அரசியல் வாழ்க்கை
அரியோம் யாதவ் மூன்று முறை உத்தரப்பிரதேச சட்ட மன்ற உறுப்பினராக இருந்துள்ளார். இவர் சமாஜ்வாதி கட்சியின்  உறுப்பினராக சிர்சாகஞ்ச் தொகுதியைப் பிரதிநிதித்துவப்படுத்தினார்.

## பதவிகள் வகித்தன

## மேலும் பார்க்கவும்

* உத்தரபிரதேச சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:உத்தரப் பிரதேச அரசியல்வாதிகள்